google/wiki40b huggingface dataset:
Anders Zorn

Familiebakgrunn

Moren Grudd Anna Andersdottier (1838–1920) var fra Yvraden, en by i Mora sogn. Faren, Johann Leonhard Zorn (1831–1872) var tysk bryggermester, født i byen Reichenberg i nærheten af Würzburg. Johann Leonhard Zorns far Johann Philipp (1808–1849) var bl.a. bryggermester i Würzburg og stammet fra en landbruksfamilie, som siden 1600-tallet hadde vært bosatt i den bayerske by Uettingen. Johann Leonhard Zorn døde 26. desember 1872 i Helsingfors.

Utdannelse

Fra farens dødsbo fikk Anders Zorn 3000 kroner, som var oppbrukt etter tre års studier ved Kunstakademiet i Stockholm. Med sitt store talent kunne han imidlertid raskt underholde seg selv og familien, og flyttet inn i eget atelier i Stockholm som 20-åring. Her malte og tegnet han portretter og illustrasjoner. Hans kunstneriske gjennombrudd kom våren 1880, da han deltok i Kunstakademiets elevutstilling med akvarellen «I Sorg».

Reiser

I januar 1881 møtte han Emma Lamm (1860–1942), som kom fra en ansett familie fra Dalarö i nærheten av Stockholm, og inngikk en hemmelig forlovelse samme år. Frem til 1889, da Zorngården i Mora ved sjøen Siljan i Dalarna stod ferdig, foretok han flere reiser rundt i Europa, hvor han levde av å male portretter. I 1889 giftet han seg så med Emma Lamm.
Zorn reiste mye, og besøkte blant annet Spania, Nord-Afrika og England. I 1893 reiste han til USA for å besøke Verdensutstillingen og for å male portretter av kjente politikere og andre fremtredende personligheter. Mest kjent fra denne reisen er portrettet av president Grover Cleveland.
Sommeren 1897 reiste Zorn til Russland, der har fikk en varm velkomst. Han besøkte St. Petersburg og Moskva, hvor han ble venn med kunstnerne Ilja Repin og Konstatin Korovin. Under oppholdet bodde han for det meste hos Korovin.

Renomme

Anders Zorn, hans nære venn Bruno Liljefors og Carl Larsson anses for noen av Sveriges største kunstnere. Zorn mestret oljemaling, akvareller, etsninger, tegninger og skulpturer, og var ut over portretter kjent for sine nakenstudier av kvinner ved Dalarö og sjøen Siljan. Zorn og Rembrandt regnes som verdens to fremste etsere.

Samlinger

Zorn er representert på blant annet følgende samlinger; Nationalmuseum i Stockholm, Musée d'Orsay, Paris, Metropolitan Museum of Art, New York, Musée des beaux-arts de Boston og Zornsamlingene i Mora.
Mozia

Mozia (Motia, Motya, San Pantaleo) er en øy på bare 45 hektar straks utenfor kysten av Sicilia helt i vest, ca. 30 km sør for Trapani. Gjennom historien har mange forskjellige kulturer hatt tilhold på øya, noe som gjør at det er funnet fortidsminner i et overraskende omfang, øyas ubetydelige størrelse tatt i betrakning. Av tidligere beboere kan nevnes kartagere og romere, men det er særlig fønikere som har etterlatt seg mange spor. Mozia var en av de aller viktigste fønikiske kolonier, og den eneste på Sicilia som ikke er bygget over.
Øya lå brakk fra 379 f.Kr. da den ble ødelagt av syrakusere, til vinprodusenten og amatørarkeologen Joseph Whitaker overtok den tidlig på 1900-tallet; han nedla et stort arbeide i å ta vare på funnene som ble gjort på Mozia, eller Motya som fønikerne kalte stedet. Whitaker bygget bolig på øya, samt et lite museum som er åpent den dag i dag og som huser de tallrike arkeologiske funn. Høydepunket i samlingen er kanskje den elegante greske statuen i hvit marmor, funnet i 1979, men ellers gir det interessante og sjarmerende – om enn noe slitte – museet et godt innblikk i Sicilias fønikiske fortid.
Rundt på øya finnes interessante og godt bevarte rester etter fønikisk bosetting, blant annet et kunstig havnebasseng, kaserner og murer, samt vakre og godt bevarte gulvmosaikker. Det finnes også en gravplass og en offerplass med mange barnegraver .
Øya hadde fastlandsforbindelse i form av en bred dekket vei som nå befinner seg straks under havoverflaten og som var kjørbar så sent som på 1970-tallet.
Det har de siste årene hevet seg kritiske røster som mener at Mozia nå er på vei inn i sin andre forfallsperiode ettersom de italienske myndighetene ikke tar ansvar for dette unike stedet i tilstrekkelig grad. Bare 4% av øya er arkeologisk undersøkt.
Øya er åpen for publikum og har guidede omvisninger på italiensk og engelsk.
Ulvehybrid

En ulvehybrid oppstår bare når en ulv får avkom med et dyr fra en annen art. Begrepet ulvehybrid blir ofte benyttet i feil sammenheng. Avkommet blir ikke en hybrid dersom avkommet er etter to underarter av samme art, f.eks. mellom vanlig gråulv og hund. Da er avkommet å forstå som en bastard.
En ulvehybrid kan f.eks. være  et avkom etter Canis lupus (gråulv) og Canis latrans (prærieulv) eller Canis lupus familiaris (hund) og Canis simensis (etiopisk ulv). Et eksempel på en levedyktig og stabil ulvehybrid er kanadisk ulv (Canis lupus lycaon×Canis latrans), som man i en periode faktisk trodde var en egen ulveart. Også rødulv (Canis latrans×Canis lupus) kan kalles en ulvehybrid, selv om forholdet der er 75 prosent prærieulv (Canis latrans) og kun 25 prosent ulv (Canis lupus). Den er imidlertid ikke stabil, i det rødulven fortsatt villig parer seg med prærieulv.

Forbud mot ulvehybrider

Såkalte ulvehybrider, altså blandinger der ulv inngår, er forbudt å holde i Norge. I Norge gjelder forbudet alle blandinger der ulv inngår, uansett blandingsforhold, med ett unntak. Saarloos wolfhond, den eneste hunderasen der ulv inngår som er tillat. Eksteriørmessing er den ikke ulik tsjekkoslovakisk ulvehund, som er forbudt her.
Foula

Foula (på norsk: Fugløy) er en øy i den skotske øygruppen Shetland. Øya hadde 31 innbyggere i 2001, og har siden 1900-tallet vært eid av familien Holbourn. Foula har 400 meter høye klipper og store fuglbestander på opp mot en halv million fugler av arter inkludert rødnebbterne, smålom og storjo.
Filmen The Edge of the World fra 1937 brukte Foula som innspillingssted. En passasjerbåtforbindelse knytter Foula til stedet Walls på Mainland vestkyst. Fra flystripen på Foula går det direkteflyvninger til Tingwall.
Titten Tei

Titten Tei André von Drei, eller bare Titten Tei, er navnet på en marionettedokke som i 1970-, 1980- og 1990-årene opptrådte i en rekke norske barneprogrammer på NRK Fjernsynet. Titten Tei dukket første gang opp 4. september 1971 i lørdagsprogrammet Vil du være med, så heng på! med Rolf Kirkvaag og dukkefører Birgit Strøm. Siden opptrådte dukken i flere egne barneserier og hadde en rekke gjesteopptredener i ulike NRK-programmer i årene fremover.

Bakgrunn

Titten Tei ble laget av den tsjekkisk-norske teatermannen Karel Hlavaty i 1970, på oppdrag av Birgit Strøm, som også førte figuren og ga den stemme. Dukken fikk sitt navn etter en navnekonkurranse for barn i regi av NRK og dukket første gang opp i Barne-TV lørdag 4. september 1971. Han hadde rollen som det undrende barnet som i et enkelt språk stiller de voksne vanskelige spørsmål, som regel i samtale med programlederen Rolf Kirkvaag («Sjonkel Rolf»). Titten Tei hadde siden innslag både i Barne-TV, under programtittelen Sjokedorisei og i ulike lørdagsunderholdningsprogram.
Etter debuten i 1971 ble Titten Tei øyeblikkelig svært populær hos seerne, og det ble dannet Titten Tei-klubber over hele landet. Både dukken og Sjonkel Rolf ble faste gjengangere på fjernsyn utover 1970- og 1980-årene. Et av de mest minneverdige øyeblikkene var da Titten Tei sang «Vi har ei tulle med øyne blå» i duett med kronprinsesse Sonja under en direktesending fra Momarkedet på Mysen i 1976. 
Sammen med Rolf Kirkvaag ledet også Titten Tei programserien Hva med framtiden?, en serie om miljøutfordringene i verden i 1980-årene.
Fylkesvei 198 (Hordaland)

Fylkesvei 198 i Hordaland (Fv198) gikk mellom Skogsvatnet og Klokkarvik i Sund kommune. Veiens lengde var 7,3 km.
2019 ble veien erstattet av fylkesvei 5218.
Realisme (erkjennelsesteori)

Realisme er den epistemologiske posisjonen at våre sanser og erkjennelser inneholder informasjon om virkeligheten.
Ifølge den naive realismen er virkeligheten nøyaktig slik vi oppfatter den.
Mer utbredt er den kritiske realismen som er enig i at sansene kan fortelle oss noe om verden og dens beskaffenhet, men som mener at man ikke alltid kan stole på at sansene våre gjengir virkeligheten korrekt.
Eksempler på det sistnevnte er optiske bedrag, som bl.a. vitenskapsfilosofen Norwood Russell Hanson har påpekt.
En epistemologisk skole som prøver å forklare hvorfor sansene våre ikke nødvendigvis gjenspeiler realiteten, er den evolusjonære erkjennelsesteorien.
Reisen til havet

Handling

Lastebilsjåføren Hilmar tilbyr femtenårige Pinne å sitte på med ham. Jenta, som virker skremt og innesluttet, sier ikke stort annet enn at hun ønsker seg til havet. På en bensinstasjon får Hilmar vite at Pinne er etterlyst i radioen. Hun har rømt fra skolen hvor hun er anbragt. Hilmars dilemma blir: Skal han ringe til lensmannen eller ikke?
Team People4You-Unaas Cycling

Team People4You-Unaas Cycling (UCI-kode PPY) var et svensk sykkellag med sete i Häggeby. Laget ble etablert i 2012 under navnet Argon 18-Unaas Cycling. Laget kjørte første året med norsk lisens, og svensk lisens i 2013, og hadde status som kontinentallag.
Fylkesvei 7592

Fylkesvei 7592 går mellom Spengervatnet og Ytre Skjelfjord i Flakstad kommune. Veien er 4 km lang.
Frem til 2019 hadde veien betegnelsen fylkesvei 803.
Gammafly

Utseende

Et middelsstort (vingespenn vanligvis 32–43 mm, men individer så små som 25 mm forekommer), grått nattfly. Arten kan kjennes fra nærtstående arter på at forvingen, bortsett fra området rundt gamma-flekken, er nøytralt grå uten brun- eller rødskjær. Forkroppen (thorax) har en høy tverrkjøl av oppstående, håraktige skjell rundt midten, og også en mindre dusk over scutellum. Forvingen er grå med mørkere tegninger, med markert spiss og litt bølget ytterkant. Midt i vingen er det en karakteristisk, hvit flekk som er formet som en y eller den greske bokstaven γ (gamma). Området rundt denne flekken er mørkt brunlig. Mellomlinjene, som avgrenser vingens midtfelt, er lyse og smale. Den ytre mellomlinjen er S-formet i den bakerste halvdelen. Bølgelinjen langs vingens ytterkant er mørk og uregelmessig. Bakvingen er lysgrå ved roten, mørkere langs ytterkanten, med et skarpt skille mellom de to fargene. Larven er lysgrønn, med spredte, oppstående, lyse børster, smal gulhvit sidestripe.

Levevis

Denne arten er en hurtig og utholdende flyger og kan dukke opp nær sagt hvor som helst, men fortrinnsvis i åpne områder. Larven er nesten altetende og kan finnes på en mengde ulike urter, også kulturplanter. I år med store bestander kan de gjøre en del skade i hager og også i veksthus. Det er ikke påvist med sikkerhet at arten kan greie å overvintre utendørs i Norge.
De voksne sommerfuglene er meget aktive og flyr omtrent døgnet rundt. De besøker gjerne blomster for å drikke nektar, i år med masseforekomster kan man se flere individer på hver blomst av de mer attraktive plantene. Om natten kommer de gjerne til lys. I Norge er den vanligst fra juli til september, men enkelte individer har blitt påtruffet så tidlig som i mai, med masse-invasjoner fra begynnelsen av juni.

Utbredelse

Arten er utbredt over hele Palearktis, men har ikke faste bestander i de nordligste delene. I Norge er den vanlig, ofte svært tallrik, i Sør-Norge, det finnes spredte funn nord til Alta i Finnmark.
Rørstad (Gaular)

Historisk

Første registrerte bosetting er i 1590, på grunnlag av tidlig bosetting regnes det som sikkert at gården har vært i drift før svartedauden, og har lagt øde inntil 1590.
A Dreamer's Holiday

«A Dreamer's Holiday» er en amerikansk populærmusikksang med melodi av Mabel Wayne og tekst av Jim Gannon. Den ble publisert i 1949.
Hitversjoner av sangen ble spilt inn på plate av Perry Como og Buddy Clark.
Innspilluingen med Perry Como ble utgitt av RCA Victor Records med katalognumrene 20-3543 (78-plate) og 47-3036 (single).
Innspillingen med Buddy Clark ble utgitt av Columbia Records med katalognummer 38599.

Listeplasseringer

Comos versjon nådde Billboard-listen 14. oktober 1949 og lå der i 19 uker med nummer fire som høyeste plassering.
Clarks versjon nådde Billboard-listen 4. november 1949 og lå der i ti uker med nummer 15 som høyeste plassering. Den ble den siste listeplasserte hiten for Clark og nådde listene etter Clarks død i oktober.
Elja

Grenseelv mot Sverige

I sin nedre del, fra samløpet med en mindre bekk like sør for gården Holmene, utgjør Elja riksgrensen mot Sverige. Lengden som grenseelv er 2,5 km.
Småspioner

Handling

Carmen (Alexa Vega) og Juni (Daryl Sabara) er to helt normale barn som har helt alminnelig kjedelige foreldre. Det er iallfall det de tror, helt til de finner ut at foreldrene Gregorio (Antonio Banderas) og Ingrid (Carla Gugino) er tidligere topptrente hemmelige agenter som blir tvunget tilbake i bransjen når de hører at flere av kollegene deres har forsvunnet på mystisk vis. Når de selv blir kidnappet, må Carmen og Juni på rekordtid lære seg alt det avanserte utstyret til foreldrene for å kunne redde dem fra fare, og de trer dermed inn i livet foreldrene så desperat prøvde å holde dem skjermet fra.
Katalansk ortografi

Katalansk ortografi tar for seg rettskrivinga til det romanske språket katalansk.
Anne Gøye

Boksamler

Den litterære interesse hadde hun arvet fra sin mor som ga henne den første bok i 1613, og ved sin død testamenterte henne resten av sine bøker. Etter Sophie Axelsdatter Brahes død inngikk dennes håndskrifter også i Annes samling. I gjennom en lang årrekke samlet Anne seg et bibliotek av dansk litteratur, særlig oppbyggelsesskrifter, men også bruksbøker og skjønnlitteratur. 
Samlingen kom rektor ved latinskolen i Næstved Peder Syv til gode, ettersom han fikk adgang til hennes bibliotek. I sine siste leveår syslet hun med tanken om å få trykket en fortegnelse over samlingen, hvilket først ble utført lenge etter hennes død. Ifølge en håndskrevet katalog som ble utarbeidet ca. 1686 av den senere biskop Jens Bircherod, besto samlingen av 1116 bind, herav 76 håndskrifter. For at samlingen ikke skulle bli splittet opp testamenterte hun den til Susanne og Prebens datter Karen Brahe. Her kom den til å danne grunnstammen i Karen Brahes senere berømte bibliotek.
Parahathlia

Utseende

Middelsstore, avlange, grå- eller brunaktige trebukker.

Utbredelse

Slekten er utbredt i Australia.
Notonemouridae

Utseende

Små, mørke steinfluer. Et karakteristisk kjennetegn er at baklårene er svært kraftige.

Levevis

Artene kan finnes i en rekke forskjellige ferskvanns-lokaliteter, men foretrekker kaldt og oksygenrikt vann. Noen arter lever på steiner som blir overskylt av fossefall eller stryk, andre lever i elver eller innsjøer. Nymfene eter døde planter og dødt, organisk materiale og gjennomfører utviklingen på ett år. De har sterke bein og kan krype opp loddrette overflater, også mot en kraftig vannstrøm. De voksne fluene kan hoppe ved hjelp av sine kraftige baklår, noen arter flyr også godt. De tar trolig næring til seg.
Cyclocephala kuntzeniana

Utseende

En middelsstor ( millimeter), bred, blank, gulbrun og svart hornbille. Hodet er svart, beina gulbrune. Pronotum og scutellum med forskjellig formede svarte flekker som danner et mosaikk-mønster, med nokså lik avstand mellom flekkene ("fuger"). Arten har ikke horn på hodet eller groper på pronotum, kjønnene kan skilles på at hannen er smalere enn hunnen og at føttene, og særlig kloleddet, på forbeina er fortykkede. Oversiden er middels fint og tett punktert.

Levevis

Larvene er kjent bare for et fåtall av artene i slekten, disse lever i jorda og eter på gressrøtter. De voksne billene besøker gjerne blomster for å ete pollen, og kan være viktige pollinatorer.

Utbredelse

Arten er utbredt i Colombia, Brasil og Bolivia.
Rendition of You

Rendition of You er et musikkalbum med Montée, med utgivelsesdato 15. april 2011, utgitt av Oslo Records. Dette er bandets andre plate. Følgende singler ble sluppet før platen: «Ghost» (juni 2010) og «Faith» (januar 2011).
Robert Hooke

Bakgrunn

Robert Hooke studerte ved Christ Church College ved Oxfords universitet.

Forskning og oppdagelser

Han ble i 1662 eksperimentkurator hos Royal Society, hvis sekretær han senere ble, samt i 1664 professor i geometri ved Gresham College i London.
Etter den store brannen i London, som ødela store deler av byen i 1666, deltok Hooke i gjenoppbyggingsarbeidet. Blant annet planla han og Christopher Wren monumentet til minne av brannen.
Hooke pådro seg Isaac Newtons vrede, fordi han gjorde noen av de samme oppdagelsene som han. I 1678 utformet Hooke en teori om en kraft som avtar med kvadratet på avstanden, og som kunne forklare planetenes bevegelser. Han kunne ikke ane at Newton ti år tidligere var kommet frem til det samme – men uten å offentliggjøre sin oppdagelse. 
I 1680 skrev den intetanende Hooke et brev til Newton om teorien. Newton utga omsider i 1687 sin oppdagelse i Principia som gjorde ham verdensberømt, mens Hooke naturlig nok fastholdt at Newton hadde stjålet ideen fra ham. Edmond Halley insisterte på at Newton iallfall burde kreditere Hooke, som tross alt var den første til å offentliggjøre oppdagelsen. I stedet nevnte Newton i et brev at han hadde stått på «skuldrene av giganter», en frekk hentydning til den småvokste Hooke.
Hooke syslet for øvrig med en mengde studier innen astronomien og fysikken. Han oppfant et helioskop og andea instrumenter og forsøkte (1669) med en 36 fot lang kikkert å foreta nøyaktige fiksstjerneobservasjoner for bestemmelse av stjerneparallakser. Han måtte imidlertid gi opp forsøket, etter at kikkerens objektiv ved et uhell ble stått i stykker.
I sin bok Micrographia, publisert i september 1665, myntade han begrepet celle.
Robert Hooke laget i 1676 en fungerende kardanknute som på engelsk kalles universal joint eller Hooke's joint..
Selv om Hooke hadde uflaks med en del av sine forehavender er han blitt betegnet som meget skarpsindig tenker.
Elodina

Utseende

Middelsstore, hvite sommerfugler. Oversiden er hvit med svarte vingespisser på forvingene.

Levevis

Larvene lever på planter i kapersfamilien (Capparidaceae).

Utbredelse

Slekten finnes i det østlige og nordlige Australia, Ny-Caledonia, Ny-Guinea og på Sulawesi.
Min (Dingxi)

Min (kinesisk: 岷县; pinyin: Mín Xiàn) er et fylke i Gansu i Folkerepublikken Kina. Det ligger i byprefekturet Dingxi.
Befolkningen var på 436 556 innbyggere i 1999.

Samferdsel

Kinas riksvei 212 løper gjennom området. Den begynner i Lanzhou i Gansu og sørover via Nanchong i Sichuan og ender i Chongqing.
Gruvesamfunn

Gruvesamfunn er en by, landsbygd eller region der befolkningen lever av malm-uttak fra en gruve.
Trond Magnussen

Landslaget

Trond Magnussen er notert med  94 offisielle A-landskamper for Norge. Han spilte for Norge under de Olympiske leker i Lillehammer 1994.
Han ble toppskårer for Norge i Europamesterskapet for junior i 1992, og fikk plass på All-star teamet. Magnussen ble også toppskårer i junior B-VM i 1992 og 1993. I junior B-VM i 1993 ble kan også kåret til beste forward og fikk plass på All-star teamet.
Jinju

Kultur

Blant byens kulturelle hendelser er Jinju Namgang lanternefestival i oktober hvert år som varer i 10 dager. Under festivalen settes lanterner i Namelva for å minnes ånden til de 70.000 soldatene som ofret livet i kamp mot japanske styrker i Imjinkrigen (1592–1598). Av andre festivaler er Nongaefestivalen, Korean Drama Festival, Gaecheon Arts Festival og Jinju National Bullfighting Contest.

Befolkning

Jinju er en relativt liten by etter koreansk standard med sin befolkning på i underkant av 350.000 innbyggere. Årlig befolkningsvekst er 0,4 prosent årlig siden 1995. Folk mellom 20 og 29 representerer 17,5 prosent av befolkningen, og rettferdiggjør byens rykte som studentby. Personer eldre enn 65 år utgjør 7,6 prosent av befolkningen, noe høyere enn samme for hele regionen (6,8 prosent).

Mat

Jinju har flere særpredede matretter som reflekter lokal smak. Den kanskje best kjente er Jinju bibimbap, som skiller seg fra den som spises i det øvrige landet med at den inneholder  yukhoe, laget av rått storfekjøtt og enorme mengder med sesamolje. Kjent er også grillet ål fra Namelva (minmul jangeo), fanget lokalt og servert i enhver restaurant med utsikt mot elva. For å sprite opp maten benyttes et lokalt pepper (ttaengcho) til variasjoner av den koreanske sideretten pajeon som smaker best med en bolle av den lokale risvinen, makkeolli.

Silke

Jinju har produsert kvalitetssilke i mange år, som en følge av gode naturlige ressuraer som rent vann og lokal kunnskap. Silkefabrikker i Jinju sørger for 70 prosent av landets silkeproduksjon.

Utdanning

Jinju er kjent som studentby og han vise til tre nasjonale universiteter; Jinju National University, Chinju National University of Education og Gyeongsang National University. De betjener først og fremst Sør- og Nord-Gyeongsang.

Entrepenørskap

Jinju er en av flere entrepenørbyer, pekt ut av de sørkoreanske myndighetene. Dette har ført til at byen har fått tilgang til nye bedrifter innenfor biologi og teknologi. Fra 1. desember 2000 sørget nasjonale myndigheter for 5 milliarder won fram til 2004 til invesreringer innenfor biologi og kjemiske materialer. Innenfor investeringsprogrammet finnes 618 bedrifter med 11 806 ansatte, et lokalt industrikompleks og fire mindre komplekser.
Bachelor i økonomi og ledelse

Bachelor i økonomi og ledelse er en treårig høyere utdannelse, som ved fullført studieløp gir studenter muligheter til å kunne starte opp egen bedrift, drive markedsføring og økonomistyring. Etter endt utdannelse skal man være godt forberedt på å tre inn i de fleste jobber innen økonomi i en bedrift eller organisasjon. Samtidig skal man ha tillært seg relevant kunnskap for å kunne gå inn i stillinger innen næringslivet og offentlig forvaltning. Regnskapsarbeider og økonomisk rådgiver er også typiske jobber man kan tre inn i med denne utdannelsen.
Studiet kvalifiserer til ulike mastergradsstudier som Siviløkonom eller Master of Business Administration.
Det er også  mulig å ta studiet som et årsstudium. Noen tilbyr også utdanningen på deltid.
Isacio Calleja

Landslaget

Han deltok i flere internasjonale turneringer for Spania. Han ble europamester i fotball i 1964.
Nättraby

Nättraby er et tettsted i Karlskrona kommune i Blekinge län i Sverige. I 2010 hadde tettstedet 3 109 innbyggere.
Mike Imber

Fugleforsker

Imber arbeidet for New Zealand Department of Conservation i 40 år, (inkludert 21 år for departementets forgjenger, The Wildlife Service). Han var ekspert på sjøfugl og vannfugler. Han pensjonerte seg i 2006. Et av hans fremste tidlige forskningsområder var blekksprut som føde for petreller og albatrosser, hvor han benyttet seg av fuglenes oppkast for å identifisere hva de jaktet på. Han reiste også omfattende, blant annet til øyer med kolonier av sjøfugl, foruten også forskningskonferanser rundt om i verden. Foruten øyene rundt New Zealand, besøkte han subantarktiske Prince Edwardøyene i sørlige Indiahavet og Gough-øya i sørlige Atlanterhavet.

Utgivelser

Imber var forfatter av eller medforfatter av mer enn 50 vitenskapelige forskningspublikasjoner og bidro til flere bøker, blant annet Readers Digest Book of Zealand Birds, Handbook of Australian, New Zealand and Antarctic Birds, og Checklist of New Zealand Birds.
Proscopiidae

Utseende

Gjerne ganske store, lange og tynne, pinnelignende gresshopper, grønne eller brune på farge. De ligner på spøkelsesinsekter (Phasmida), men skiller seg fra disse på det kjegleformede hodet og de lange, fortykkede baklårene. Hannene er vanligvis vesentlig mindre enn hunnene. De er vanligvis vingeløse. Hodet er smalt og kjegleformet med runde, litt utstående fasettøyne. Antennene er ganske korte, gjerne litt sigdformede. Kroppen er lang og tynn, pinneaktig. Beina er lange og tynne, baklårene er noe fortykket, bakbeina er formet som hoppebein selv om disse artene gjerne ikke hopper så godt. Bakleggene er piggete.

Levevis

Proscopiidae er planteetere som kryper langsomt rundt i vegetasjonen. De ligner pinner og er utmerket kamuflert.

Utbredelse

Familien finnes bare i Sør-Amerika.

Fossile arter

Inntil nylig hadde denne familien ingen kjente, fossile arter, men i 2008 ble det publisert én art, Eoproscopia martilli, fra tidlig Kritt, Brasil (). Denne har den samme, pinnelignende kroppsformen som de moderne artene, men skiller seg fra dem på at hodet er ganske kort og vingene velutviklede.
Tevaratti

Tevaratti er en landsby i Belgaumdistriktet i Karnataka, India.